Väiksemaid korrektiive teeb kindlasti elu ise. Ma olen veendunud, et esimeseks etapiks valmistusid tiimid pigem suure varuga kui viimase peale välja minnes. Autode seadistused valiti nii, et masina omadused oleksid võimalikult stabiilsed, ohverdades selle nimel isegi pisut kiirust. Sama kehtib võistlustaktika kohta. Bahreinis sai  nii mõndagi selgemaks ja kahtlemata hakatakse järgmistel etappidel rohkem eksperimenteerima. Ent vaevalt seda määramatust kauaks jätkub. Nelja-viie etapi järel on optimum ilmselt leitud ja "avantüristlik" lähenemine taas välistatud.